**TUDALEN 1**

**Bywyd fel Plentyn yng Nghaerdydd Oes Fictoria**

Gan ddefnyddio ffeithiau, lluniau, gwrthrychau a straeon o'r cyfnod Fictoraidd, byddwch yn archwilio sut, ac ym mha ffyrdd yr oedd bywydau plant yn wahanol o’u cymharu â phlant heddiw.

**Image:**

"Doc y Dwyrain, Caerdydd, 14 Ebrill 1883."

Llun sepia yn llawn llongau. Mae dwy long i’w gweld yn glir, llongau cargo gyda simneiau ar gyfer eu peiriannau glo yn ogystal â mastiau. Y tu ôl iddynt mae coedwig o fastiau, mwy nag y gellir eu cyfrif.

Mae disgrifiad wedi ei ysgrifennu â llaw ar y waelod y ffotograff. "Doc y Dwyrain, Caerdydd, 14 Ebrill 1883. Edrych tua'r gogledd-orllewin, o domen rhif 4, ochr ddwyreiniol Doc y Dwyrain."

Mae Doc y Dwyrain yn dal yno heddiw, er nad oes llongau mwyach.

**Caerdydd yn ystod y Cyfnod Fictoraidd**

**Bydd eglurhad ar gyfer unrhyw air â symbol \* yn yr adran "Geirfa" isod.**

Tyfodd Caerdydd o fod yn dref fechan yn borthladd\* diwydiannol prysur yn ystod y cyfnod hwn.

Anfonid glo a gâi ei gloddio\* o Gymoedd De Cymru o Ddociau Caerdydd i wahanol rannau o'r byd.

Creodd y diwydiant glo a thwf y dociau swyddi a chyfleoedd newydd. Arweiniodd hyn at lawer o bobl o wahanol rannau o'r byd yn symud i Gaerdydd.

Defnyddid glo ar gyfer llawer o wahanol bethau. Gellid ei ddefnyddio i wneud tanau i wresogi cartrefi pobl, i goginio ac i bweru trenau stêm.

**Tair Ffaith:**

Dechreuodd y cyfnod Fictoraidd ym 1837 a daeth i ben ym 1901.

Enwir y cyfnod Fictoraidd ar ôl y Frenhines Victoria, a oedd yn Frenhines Teyrnas Unedig Prydain Fawr ac Iwerddon yn ystod y cyfnod hwnnw.

Ym 1811 dim ond 3,000 o bobl oedd yn byw yng Nghaerdydd. Erbyn 1891 roedd y boblogaeth wedi tyfu i 129,000 o bobl.

**TUDALEN 2**

**IMAGE:**

Cartŵn yn dangos bachgen ifanc yn sgleinio esgidiau oedolyn.

Mae'r dyn wedi gwisgo'n drwsiadus mewn siwt frown gyda het wellt. Mae'r plentyn wedi gwisgo'n flêr mewn trowsus di-raen, crys, a chap gwastad. Mae'r dyn yn gorffwys ei droed ar flwch bach tra bo’r bachgen yn penlinio i sgleinio ei esgid gyda brwsh.

**Newidiadau ym Mywydau Plant**

Roedd amodau a hawliau plant yn wahanol iawn yn y gorffennol.

Âi plant o deuluoedd tlawd a dosbarth gweithiol i weithio oherwydd bod yn rhaid iddynt wneud hynny. Roedd angen iddynt ennill arian i helpu eu teuluoedd.

Yn ystod y cyfnod Fictoraidd, cyflwynwyd cyfreithiau newydd i amddiffyn plant.

Ym 1842 a 47 nododd y Ddeddf Ffatrïoedd na châi plant o dan 9 oed weithio mewn ffatrïoedd. Cyfyngodd y ddeddf oriau gwaith plant i 10 awr y dydd hefyd.

**IMAGE**

"Plant ysgol yn defnyddio abacysau yn yr ystafell ddosbarth."

Ffotograff sepia brown a du o ystafell ddosbarth Fictoraidd. Mae pedair rhes syth o feinciau desg gyda dau ar bymtheg o blant ifanc. Mae gan bob plentyn abacws, sef ffrâm bren sy'n dal gleiniau crwn y gellir eu llithro ar hyd polau i helpu i gyfrif.

Merched â gwallt hir a ffrogiau gwyn a choler ffril yw’r rhan fwyaf o’r plant. Mae yna hefyd ychydig o fechgyn mewn ffrogiau-côt tywyll gyda choleri gwyn llydan dros y top.

Nid oes yr un o'r plant yn gwenu, maen nhw i gyd yn edrych ar y camera gyda wyneb eithaf difrifol. Mae pob plentyn yn eistedd yn union yr un fath gyda'i law dde yn gorffwys ar ben ei abacws, mae'n amlwg eu bod wedi cael cyfarwyddyd i wneud hynny ac i edrych o ddifrif ar gyfer y ffotograff.

**Ffaith:**

Gwnaeth Deddf Addysg 1870 hi’n orfodol\* i blant 5-10 oed fynychu'r ysgol.

**Cwestiwn:**

yn eich barn chi, sut le byddai'r ysgol i blant yn ystod y cyfnod Fictoraidd?

**Ysgrifennwch eich ateb yma...**

|  |
| --- |
|  |

**Geirfa\***

Porthladd – Mae porthladd yn lle ger y môr neu afon lle gall llongau fynd a dod.

Cloddio - Caiff glo ei gloddio o’r ddaear. Mae glowyr yn cloddio glo o byllau glo.

Gorfodol - Mae gorfodol yn golygu bod yn rhaid i chi wneud rhywbeth. Enghraifft: mae rheolau y mae hi’n orfodol i bobl eu dilyn.

**TUDALEN 3**

**Gweithgaredd: Stori Mary**

Darllenwch stori Mary ac atebwch y cwestiynau.

**Stori Mary**

“Helo! Mary dw i.

Mae hi’n 1852 ac rwy'n byw yn y Drenewydd, lle yng Nghaerdydd ger y dociau.

Roedd fy nau riant o Iwerddon. Daethant i Gaerdydd yn y 1840au achos eu bod wedi clywed bod angen pobl i helpu i adeiladu'r dociau.

Fi yw'r hynaf o wyth o blant. Dydw i ddim yn mynd i'r ysgol oherwydd mae'n rhaid i mi weithio fel morwyn. Gartref, rwy'n helpu i ofalu am fy mrodyr a'm chwiorydd."

**Cwestiynau:**

Ble yng Nghaerdydd y mae Mary a'i theulu'n byw?

|  |
| --- |
|  |

Pam symudodd rhieni Mary i Gaerdydd?

|  |
| --- |
|  |

Beth yw gwaith Mary?

|  |
| --- |
|  |

Sut mae bywyd Mary gartref yn eich barn chi? Pam tybed?

|  |
| --- |
|  |

Am sawl blwyddyn y parodd y cyfnod Fictoraidd?

|  |
| --- |
|  |

**Ffaith:**

Dechreuodd y cyfnod Fictoraidd ym 1837 a daeth i ben ym 1901.

**TUDALEN 4**

**Gweithgaredd: Fy Mywyd Fictoraidd**

Ar gyfer y gweithgaredd hwn mae gofyn i chi ddychmygu eich bod yn byw yn ystod y cyfnod Fictoraidd. Byddwch yn dysgu am wrthrychau bob dydd ac yn ysgrifennu am eich bywyd bob dydd.

**Canhwyllbren**

**IMAGE**

Llun o ganhwyllbren. Mae'n ddysgl fas lydan.

Ar un ochr mae clust sy’n ddigon mawr i roi eich bys drwodd a chario’r ddysgl. Yng nghanol y ddysgl mae twll crwn y gellir gosod cannwyll ynddo. Mae gan y ddysgl wefus o’i hamgylch i ddal unrhyw gŵyr cannwyll sy'n diferu.

**Cwestiwn:**

Pwy fyddai’n defnyddio hwn?

|  |
| --- |
|  |

**Ateb:**

Roedd canhwyllau'n bwysig i fywyd bob dydd Fictoraidd gan nad oedd goleuadau trydan tan ychydig ddegawdau yn ddiweddarach, ar ddechrau'r 20fed ganrif.

Defnyddid golau cannwyll ar gyfer y rhan fwyaf o weithgareddau cyffredin drwy gydol yr oes, o fwyta a chwarae gemau i goginio. Roedd pob aelwyd Fictoraidd yn y dosbarth uchaf yn defnyddio golau cannwyll.

**Pot Dan y Gwely**

**IMAGE:**

Ffotograff o bot siambr syml. Mae'n bowlen gerameg fawr, uchel a chron. Mae ganddi ddolen maint llaw ar un ochr fel y gall y cludwr ei ddal mor bell oddi wrth ei gorff, neu ei drwyn, â phosibl.

**Cwestiwn:**

Beth yw pot dan y gwely?

|  |
| --- |
|  |

**Ateb:**

Defnyddid potiau dan y gwely fel toiledau mewn tai Fictoraidd cyn daeth plymio i dai.

Rhoddwyd yr enw yma iddynt achos eu bod yn cael eu cadw dan y gwely. Defnyddiwyd potiau siambr am gyfnod hir ar ôl i'r cyfnod Fictoraidd ddod i ben.

**TUDALEN 5**

**Gweithgaredd: Fy Mywyd Fictoraidd**

**Curwr Carped**

**IMAGE:**

Llun o gurwr carped gwiail. Mae ganddo ddolen hir denau a phen trionglog llydan ar gyfer curo'r llwch allan o garpedi.

Mae wedi'i wneud o frigau pren ysgafn wedi'u rhwymo at ei gilydd i wneud gwiail ysgafn. Mae gan y pen trionglog ddellten wiail gyda llawer o dyllau, sy'n ei gwneud yn haws ei siglo.

**Cwestiwn:**

Beth yw curwr carped?

|  |
| --- |
|  |

**Ateb:**

Roedd y gwrthrych hwn yn offeryn glanhau cartref cyffredin, cyn yr hwfer.

**Cwestiwn:**

Beth oedd e’n wneud?

|  |
| --- |
|  |

**Ateb:**

Pan fyddai carpedi, matiau, dillad, clustogau neu ddillad gwely ynghrog dros linell ddillad, byddai person yn eu curo gyda’r curwr carped i gael gwared ar y llwch.

**Cwestiwn:**

O beth oedd wedi ei wneud?

|  |
| --- |
|  |

**Ateb:**

Roedd y curwyr carped yn aml yn cael eu gwneud o bren, ratan, gwiail, dur hydwyth, neu wifrau. Mae curwyr carped modern yn cael eu gwneud o blastig neu wifren.

**Tegell Copr**

**Image:**

Ffotograff o degell copr lliw oren. Mae'n wahanol iawn i degell trydan plastig modern. Mae'r tegell copr yn fwy o siâp tebot, gyda chorff crwn, caead ar ei ben, a thrwyn hir.

Yn hytrach na dolen ar yr ochr, fel tebot, mae gan y tegell copr ddolen hir ar draws y top. Mae hyn yn dweud wrthym y byddai'r tegell yn eistedd dros dân, felly byddai ei ddefnyddiwr eisiau ddolen ar y pen uchaf i gadw ei law mor bell i ffwrdd o'r gwres â phosibl.

**Cwestiwn:**

O beth mae wedi’i wneud?

|  |
| --- |
|  |

**Ateb:**

Er bod y dosbarthiadau is yn y pen draw yn gallu fforddio te, doedden nhw ddim yn gallu fforddio arian. Defnyddid copr yn lle hynny, oherwydd ei fod yn rhad, yn llachar ac yn hawdd ei wresogi. Roedd gan degellau copr waelod gwastad i orffwys ar ffwrn neu hob.

**TUDALEN 6**

**Gweithgaredd: Fy Mywyd Fictoraidd**

Dychmygwch eich bod yn blentyn yn cael eich magu yn ystod y cyfnod Fictoraidd. Ysgrifennwch am ddiwrnod yn eich bywyd. Ceisiwch gynnwys rhai o'r gwrthrychau Fictoraidd yn eich stori.

**Enghraifft:**

“Fy enw i yw Ann ac rwy’n 9 oed. Rwy’n byw yn ardal Grangetown Caerdydd. Mae gen i 5 o frodyr a chwiorydd ac mae fy nhad yn gweithio yn Nociau Caerdydd.

Rwy'n byw mewn tŷ teras gyda fy nheulu ac rwy'n rhannu ystafell gyda fy 3 chwaer. Ar y diwrnod golch, rwy'n helpu fy mam gyda'r glanhau. Fe fydda’ i’n defnyddio curwr carped i daro llwch allan o'n rygiau."

**IMAGE:**

Braslun llaw o'r curwr carped gwiail.

**Fy Mywyd Fictoraidd:**

*Disgrifiwch eich bywyd Fictoraidd yn y blwch isod...*

|  |
| --- |
|  |